**צמחים באביב**

**פריחה**

**⏴ במבט חדש לכיתה א**

**היקף יחידת הלימוד:** 1- 2 שיעורים

**עמודים:** 86 - 88

**שימו לב!** את הנושא צמחים בעונה (לדוגמה, **אביב**) יש ללמד בכל עונה.

מבנה השיעור בכל עונה יהיה דומה לזה המוצע.

# מטרות

* התלמידים יתארו תופעות הקשורות ל"התנהגות" צמחים באביב (פריחה) ובעלי חיים.
* התלמידים יציינו שמות של צמחים פורחים באביב ושל העלי חיים פעילים באביב.
* התלמידים יציינו שהפרג, תורמוס ההרים, דם המכבים, איריס הגלבוע הם צמחים מוגנים ושאסור לקטוף אותם.
* התלמידים ישתמשו במושגים חדשים: צמחי בר, פרחים, פריחה, צמחים מוגנים.

# היערכות לשיעור

* כרטיסי מילים: **צמחי בר, פרחים, פריחה, צמחים מוגנים.**
* מדריכים: ציפורים, חרקים, בעלי חיים, צמחים
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%A6%D7%9E%D7%97%D7%99%D7%9D-%D7%91%D7%A2%D7%95%D7%A0%D7%95%D7%AA-%D7%94%D7%A9%D7%A0%D7%94-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - צמחים באביב.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור:

| **מרכיבי מעגל הלמידה** | **פעילויות** |
| --- | --- |
| פתיחה | זהו שיעור פתיחה לסדרת שיעורים שעוסקים בבעלי חיים וצמחים באביב.  יחידת לימוד זו תתמקד בצמחים באביב.  **שואלים**  האם יצאתם לטיול בסוף השבוע?  אם כן, אילו צמחים ראיתם? אילו בעלי חיים ראיתם?  אפשר לבקש להביא צילומם מהטיול ולשתף את החברים.  פותחים בדיון לברור ידע מוקדם, שואלים:   * כיצד מזג אוויר באביב משפיע על בעלי חיים וצמחים בסביבה? * אילו צמחים נפגוש בשדה? * אילו בעלי חיים אתם מצפים לפגוש בשדה? * מה לדעתכם תהיה הפעילות שלהם?   **שימו לב!** דיון זה חוזר באמצעות שאלות מתאימות בקיץ.  שינויים בצמחים והתנהגות בעלי החיים בשדה מעידים על בוא האביב.  בשדה תהיה פעילות רבה של חרקים וזוחלים, החלפה של פרוות חורף בפרוות קיץ ביונקים, המלטת צאצאים קינון ודגירה של ציפורים, נדידת אביב.  פריחה של צמחי בר. |
| התנסות | יוצאים לסיור קצר בסביבה (חצר בית הספר או שדה הבר) ומתרשמים ממראה הסביבה באביב. מטרת הסיור להתרשם מתופעות כמו שפע הפריחה, ריח הפרחים הנישא באוויר, פעילות של חרקים רבים, ציוץ הציפורים שבסביבה וכדומה. כדאי להכין "מגדיר צמחים" – דפים מנוילנים עם תמונות של הפרחים הנפוצים במקום שבו מתבצע הסיור, ליד כל תמונה לרשום את שם הצמח.  **שימו לב!** אין צורך לזהות את השמות של כל בעלי החיים אלא את השכיחים ביותר: דרור, פשוש, חגב, נמלה, לטאה, וכן מומלץ להיעזר במקורות המידע שברשימת המקורות שבמדריך למורה וכן בעמודים 97-94 שבחוברת התלמיד/ה. |
| המשגה | מסכמים את הסיור בעזרת השאלות שבתבנית **שיח** שבעמוד 87.  מעיינים בתמונות הצמחים שפורחים באביב שבעמוד 87.  קוראים את קטע המידע שבעמוד 87.  תולים על הלוח את כרטיסי המילים: **צמחי בר, פרחים, פריחה, צמחים מוגנים** ומחברים סיפור אביבי. |
| יישום | מומלץ לחוד חידות על הצמחים לדוגמה: השם שלי מזכיר חג (דם המכבים), השם שלי מזכיר שם של ציפור נודדת (מקור החסידה), לפעמים מתבלבלים וחושבים שאני כלנית (פרג).  מבצעים את המשימה **מי אני**? שבעמוד 88.  מבצעים את המשימה: **צמחי בר מוגנים** שבעמוד 88.   * מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים), לספר הדיגיטלי, עמוד 88 לפעילות משחק **זיכרון- פרחים**. בפעילות זו משחקים הילדים במשחק זיכרון על פרחי העונה. * מומלץ להיכנס [**במבט מקוון**](https://mabatmekuvan.ramot.org/ramot-heb)(מנויים) למשימה **בוא אלי פרפר נחמד** שעוסקת במבנה הגוף של הפרפר בהיותו שייך לקבוצת החרקים וכן ביחסי הגומלין בין הפרפר לפרח.   מוצע להכין משחק זיכרון על כרטיסים אודות צמחי העונה.   * מומלץ להיכנס לאתר מט"ר לדגם ההוראה **העץ בעונות השנה**. יחידת הלימוד מאירה   את הפוטנציאל של חצר בית הספר כסביבת למידה לחקירת שינויים עונתיים בצמחים. |
| סיכום ורפלקציה | מסכמים בעזרת השאלות הבאות:   * אילו צמחים פורחים באביב? * אילו בלי חיים פעילים באביב? * אילו תופעות הקשורות בבעלי חיים פגשנו בסביבה? * מה אהבתי בשיעור? * אילו שאלות תרצו לשאול? |